Siudad ti VIGAN, ILOCOS SUR, Pebrero 18 (PIA) – Naballaigi ti First Governor Ryan Luis V Singson Shootfest iti maika-10 a Kannawidan Ylocos Festival itay Enero 31-Pebrero 2 saddiay Canniao Firing Range iti ili ti Bantay kas impakaammo ti gobierno probinsial.
Adda 243 a nakisalip iti 22 a kategoria iti panagpaltog a naggapu kadagiti nagduduma a parte ti probinsia. Dagiti 27 a kampeon ket da Hagabi Bilibili (duwa a kategoria), Richard Barrozo, Demetrio Arcano, Edgado Cobangbang, Kahlil Viray, Aleck de Lara, Arlene Gampayon, June Laine Alcantara, Sergio de Mesa, Allan Alcantra, Arnel Ariate, Louie Zareno, Gilbert Atioan, Russ Soria, Meduard Suitos, Sygman Benigno, Elmer Rebolledo, Jun Calibuso, Archie Layus, Mickey Perez, Edwin Amores, Ramon Andia, Marcelino de Peralta, Walter Figuerres, Felix In Gan, Gobernador Ryan Luis V Singson, ken Andres valerio.
Namnamaen ti gobernador a tinawenton a maangay daytoy a sports event iti probinsia a mangtulong kadagiti agindeg nga agig-iggem ti paltog wenno nalaing iti kastoy nga sports a makasursuro pay iti daytoy a paglaingan. Kasta met a makatulong met daytoy a pasken iti nakaaramidanna a barangay iti panagdur-as ti ekonomia gaput panagturong dagiti adu a bisita iti lugarda. (MCA/ICR/PIA1 Ilocos Sur)
ilo_Latn ilo_Latn ilo_Latn